Na web stranicama Općine Čavle objavljen je prijedlog Odluke o komunalnim djelatnostima Općine Čavle, te se poziva zainteresirana javnost na Savjetovanje o istoj.

Rok za podnošenje prijedloga je do 11. srpnja 2019. godine. Prijedlozi se mogu dostaviti pisanim putem ili na elektroničku adresu: dolores.buric@cavle.hr.

Opis savjetovanja: Zakon o komunalnom gospodarstvu ("Narodne novine" broj 68/18 i 110/18) - dalje u tekstu: Zakon, stupio je na snagu dana 4. kolovoza 2018. godine. Danom njegovog stupanja na snagu prestao je važiti Zakon o komunalnom gospodarstvu ("Narodne novine", broj 36/95, 70/97, 128/99, 57/00, 129/00, 59/01, 26/03 - pročišćeni tekst, 82/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) koji je prvi put donesen 1995. godine i do donošenja novog Zakona je značajan broj puta mijenjan, odnosno dopunjavan.

Temeljem odredbi Zakona o komunalnom gospodarstvu Općina Čavle ima obvezu odlukom odrediti komunalne djelatnosti koje se obavljaju na temelju koncesije i komunalne djelatnosti koje se mogu obavljati na temelju ugovora o povjeravanju obavljanja komunalne djelatnosti.

Radi usklađenja sa odredbama Zakona o komunalnom gospodarstvu predlaže se usvajanje nove Odluke o komunalni djelatnostima koje su do sada bile uređene Odlukom o komunalnim djelatnostima koje se obavljaju na temelju pisanog ugovora (“Službene novine Primorsko-goranske županije“ broj 6/10 i 28/16) i Odlukom o komunalnim djelatnostima koje se obavljaju na temelju ugovora o koncesiji (“Službene novine Primorsko-goranske županije“ broj 14/10 i 28/16).

Po završetku Savjetovanja, svi pristigli prijedlozi bit će pregledani i razmotreni te će se o istim sastavit Izvješće o usvojenim i odbijenim prijedlozima koje će biti objavljeno na web stranici Općine Čavle.

Na temelju ponuđenog teksta Odluke i pristiglih komentara sudionika Savjetovanja, formulirat će se konačni tekst odluke o kojoj će raspravljati Općinsko vijeće kao tijelo koje Odluku usvaja.

KLASA: 032‐01/19‐01/05

URBROJ: 2170‐03‐19‐01‐01

Čavle, 11. lipnja 2019.g.

NACRT ODLUKE

Na temelju članka 48. st. 2. Zakona o komunalnom gospodarstvu („Narodne novine“ broj 68/18) i 19. Statuta Općine Čavle („Službene novine Primorsko-goranske županije“ broj 20/14, 26/14, 27/15, 12/18 i 41/18) Općinsko vijeće Općine Čavle, na sjednici održanoj \_\_\_\_\_\_\_\_ 2019. godine donosi

ODLUKU O KOMUNALNIM DJELATNOSTIMA

I. OPĆE ODREDBE

Članak 1.

(1) Odlukom o komunalnim djelatnostima (u daljnjem tekstu: Odluka) utvrđuju se djelatnosti od lokalnog značenja koje se smatraju komunalnim djelatnostima, kao i uvjeti i način obavljanja komunalnih djelatnosti na području Općine Čavle.

(2) Riječi i pojmovi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni.

Članak 2.

Komunalne djelatnosti su djelatnosti kojima se osigurava građenje i/ili održavanje komunalne infrastrukture u stanju funkcionalne ispravnosti (u daljnjem tekstu: komunalne djelatnosti kojima se osigurava održavanje komunalne infrastrukture) i komunalne djelatnosti kojima se pojedinačnim korisnicima pružaju usluge nužne za svakodnevni život i rad na području jedinice lokalne samouprave (u daljnjem tekstu: uslužne komunalne djelatnosti).

Članak 3.

(1) Komunalne djelatnosti kojima se osigurava održavanje komunalne infrastrukture su:

1. održavanje nerazvrstanih cesta,

2. održavanje javnih površina na kojima nije dopušten promet motornim vozilima,

3. održavanje građevina javne odvodnje oborinskih voda,

4. održavanje javnih zelenih površina,

5. održavanje građevina, uređaja i predmeta javne namjene,

6. održavanje groblja i krematorija unutar groblja,

7. održavanje čistoće javnih površina,

8. održavanje javne rasvjete.

(2) Uslužne komunalne djelatnosti su:

1. usluge parkiranja na uređenim javnim površinama i u javnim garažama

2. usluge javnih tržnica na malo

3. usluge ukopa i kremiranja pokojnika unutar groblja

4. komunalni linijski prijevoz putnika

5. obavljanje dimnjačarskih poslova.

Članak 4.

Sadržaj komunalnih djelatnosti iz članka 3. propisan je Zakonom.

II. UVJETI I NAČIN OBAVLJANJA KOMUNALNIH DJELTANOSTI

Članak 5.

Komunalne djelatnosti iz članka 3. može obavljati:

1. trgovačko društvo čiji je osnivač Općina Čavle ili više jedinica lokalne samouprave zajedno (u daljnjem tekstu: trgovačko društvo),

2. pravna i fizička osoba na temelju ugovora o koncesiji,

3. pravna i fizička osoba na temelju ugovora o obavljanju komunalne djelatnosti.

Članak 6.

(1) Obavljanje komunalnih djelatnosti povjerava se sljedećim pružateljima usluga:

1. Komunalnom društvu Čavle d.o.o. za komunalne djelatnosti, Krenovac 2, Čavle, OIB: 59280967177, (trgovačko društvo u vlasništvu Općine Čavle) povjerava se:

 – održavanje nerazvrstanih cesta u dijelu koji se odnosi na održavanje vertikalne prometne signalizacije, te održavanje zelenih površina, održavanje autobusnih čekaonica i dječjih igrališta;

– održavanje javnih površina na kojima nije dopušten promet motornim vozilima,

– održavanje javnih zelenih površina,

– održavanje čistoće javnih površina,

– održavanje građevina, uređaja i predmeta javne namjene,

– održavanje groblja,

2. Komunalnom društvu Autotrolej d.o.o., Školjić 15, Rijeka, OIB 19081493664, povjerava se usluga komunalnog linijskog prijevoza putnika.

3. Pravnoj i fizičkoj osobi na temelju ugovora o koncesiji povjerit će se:

– dimnjačarski poslovi.

4. Pravnim i fizičkim osobama na temelju ugovora o obavljanju komunalne djelatnosti povjerit će se: – održavanje nerazvrstanih cesta

– usluge dezinfekcije, dezinsekcije i deratizacije,

– veterinarsko - higijeničarske usluge.

(2) Obavljanje komunalnih djelatnosti iz stavka 1. točke 1. i 2. ovog članka dodjeljuje se na neodređeno vrijeme, odnosno do donošenje odluke kojom će se obavljanje komunalnih djelatnosti urediti na drugačiji način.

(3) Obavljanje komunalnih djelatnosti iz stavka 1. točke 3. ovog članka dodjeljuje se na period sukladno propisima koji uređuju koncesije.

(4) Obavljanje komunalnih djelatnosti iz stavka 1. točke 4. ovog članka dodjeljuje se na period sukladno propisima koji uređuju javnu nabavu.

(5) Trgovačka društva kojem su povjerene obavljanje komunalnih djelatnosti iz stavka 1. točke 1. i 2. ovog članka obvezeni su u obavljanju povjerenih komunalnih usluga osigurati primjenu načela komunalnog gospodarstva, te u svemu postupati sukladno pozitivnim propisima.

(6) Obim i intenzitet obavljanja komunalnih djelatnosti iz stavka 1. ovog članka utvrđuje se ugovorima, sukladno općim aktima Općine Čavle i drugim propisima kojima se pobliže uređuje obavljanje pojedine komunalne djelatnosti te godišnjim programima održavanja komunalne infrastrukture i projekcijama troškova temeljenih na istima.

Članak 7.

(1) Obavljanje komunalnih djelatnosti koje se financiraju isključivo iz proračuna Općine Čavle povjerit će se pravnoj ili fizičkoj osobi na temelju pisanog ugovora.

(2) Ugovor o povjeravanju obavljanja komunalne djelatnosti u ime jedinice lokalne samouprave sklapa općinski načelnik.

(3) Ugovor iz stavka 1. sadrži:

1. naziv komunalne djelatnosti za koju se sklapa ugovor,

2. vrijeme na koje se sklapa ugovor,

3. vrstu i opseg komunalne djelatnosti,

4. način određivanja cijene komunalne usluge i rok plaćanja izvršenih usluga,

5. jamstvo izvršitelja o ispunjenju ugovora.

Članak 8.

Postupak odabira pravne ili fizičke osobe s kojom se sklapa ugovor o povjeravanju obavljanja komunalne djelatnosti te sklapanje, provedba i izmjene tog ugovora provode se prema propisima o javnoj nabavi. Na sva pitanja u vezi s koncesijama, uključujući i pitanje načina obračuna naknade za koncesiju, na odgovarajući način primjenjuje se poseban propis kojim je uređena koncesija.

III PRIJELAZNE I ZAVRŠNE ODREDBE

Članak 9.

Pravna i fizička osoba koja obavlja komunalnu djelatnost na temelju ugovora o koncesiji i ugovora o povjeravanju komunalnih poslova, sklopljenih na temelju Odluke o komunalnim djelatnostima koje se obavljaju na temelju pisanog ugovora (“Službene novine Primorsko-goranske županije“ broj 6/10 i 28/16) i Odluke o komunalnim djelatnostima koje se obavljaju na temelju ugovora o koncesiji (“Službene novine Primorsko-goranske županije“ broj 14/10 i 28/16) nastavlja s radom do isteka važenja tih ugovora.

Članak 10.

Stupanjem na snagu ove Odluke prestaju važiti Odluka o komunalnim djelatnostima koje se obavljaju na temelju pisanog ugovora (“Službene novine Primorsko-goranske županije“ broj 6/10 i 28/16) i Odluka o komunalnim djelatnostima koje se obavljaju na temelju ugovora o koncesiji (“Službene novine Primorsko-goranske županije“ broj 14/10 i 28/16).

Članak 11.

Ova Odluka stupa na snagu osmi dan od dana objave u „Službenim novinama Općine Čavle“.

OPĆINSKO VIJEĆE OPĆINE ČAVLE

Predsjednik Općinskog vijeća

Norbert Mavrinac

KLASA:

URBROJ: